Kamu bisa jelasin ke aku soal Sekolah Agama Menengah Tinggi Sultan Hisamuddin dalam bahasa melayu?

Sekolah Agama Menengah Tinggi Sultan Hisamuddin (Bahasa Arab: معهد السلطان حسام الدين الديني الإسلامي العالي ) (Bahasa Inggeris: Sultan Hisamuddin Islamic High School) atau nama ringkasnya SAMTSH @ SHIHS, merupakan sebuah Sekolah Agama Menengah Tinggi (SAMT) yang terletak di Jalan Kota Raja, Kampung Jawa, Klang, Selangor. SAMTSH juga dikenali sebagai Sekolah Hisamuddin Klang dalam kalangan penduduk Klang memandangkan terdapat 2 buah sekolah agama di Klang yang menggunakan nama Sultan Hisamuddin iaitu SAM Sultan Hisamuddin Sungai Bertih.

SAMTSH merupakan antara 7 daripada 23 buah Sekolah Agama Menengah di Selangor yang menawarkan aliran sains tulen. SAMTSH juga merupakan antara 3 daripada kesemua 23 Sekolah Agama Menengah (SAM) di Selangor yang diiktiraf sebagai 'Sekolah Kluster Kecemerlangan' selain daripada SAM Bestari dan SAM Hulu Langat.

Berdasarkan data Januari 2019, Sekolah Agama Menengah Tinggi Sultan Hisamuddin memiliki jumlah murid seramai 941 orang murid. Sebahagian daripada pelajar sekolah ini tinggal di asrama iaitu seramai hampir 600 orang. Ia mempunyai sejumlah 84 orang guru kesemuanya dengan pecahan 75 orang guru Kementerian Pendidikan Malaysia (KPM) dan 9 orang guru kontrak Jabatan Agama Islam Selangor (JAIS).